Nintendo

Nintendo (jap. 任天堂株式会社; romanizacija: Nintendō kabushikigaisha) jest japanska kompanija koja se bavi proizvodnjom igraćih konzola, te izdavačkom djelatnosti kao: igraće karte, igre na ploči, videoigre, animirani filmovi, stripovi. Osnovana je 23. septembra 1889. i osnovna djelatnost joj je bila proizvodnja igraćih karata za japansku igru Hanafuda. Tek 1977. Nintendo razvija prvu konzolu, dok u 80-im godinama 20. vijeka razvija arkadne videoigre koje se igraju za novčiće ili žetone. Proizveli su neke od najpoznatijih videoigara kao što su Mario, The Legend of Zelda i Pokémon.

 Historija 

 1889–1956: Kao proizvođač karti 
U kasnim 1889-im Fusajiro Yamauchi je osnovao Nintendo kao kompaniju za proizvodnju karti. Sa sjedištem u Kyoto, Japanu, kompanija proizvodi i reklamira karte za igranje "Hanafuda". Ručno proizvedene karte uskoro su postale popularne i Yamauchi je unajmio asistente da masovno proizvode karte kako bi zadovoljio potražnju.

 1956–1974: Novi poduhvati 
Godine 1956. Hiroshi Yamauchi, unuk Fusajiroa Yamauchija, putuje u SAD na sastanak s tadašnjim dominantnim proizvođačem karti za igranje, United States Playing Card Company. Tada je saznao da najveća kompanija za proizvodnju karti na svijetu koristi samo mali ured. Yamauchijevo saznanje da karte imaju ograničen potencijal bila je prekretnica. Stekao je licencu da koristi Disneyjeve likove na kartama kako bi potaknuo prodaju.

Godine 1964. Yamauchi je preimenovao Nintendo Playing Card Co. Ltd. u Nintendo Co., Ltd. U periodu od 1963. do 1968, kompanija je počela eksperimentirati u drugim područjima. Nintendo je uspostavio taksi kompaniju Daiya. U početku je bila uspješna, ali ju je Nintendo bio primoran prodati zbog problema s radnim sindikatima. Također su uspostavili lanac ljubavnih hotela, TV mrežu i prehrambenu kompaniju (za prodaju instant riže) i dr. Svi ovi poduhvati na kraju su propali i nakon olimpijade u Tokiju 1964, prodaja karti je pala, a samim tim i vrijednost kompanije Nintendo.

Godine 1966. Nintendo prelazi u japansku industriju igračaka s igračkom Ultra Hand koju je proizveo Gunpei Yokoi u svoje slobodno vrijeme. Yokoi je premješten s održavanja u novi odsjek "Nintendo igre". Nintendo nastavlja s proizvodnjom popularnih igračaka kao što su Ultra Machine, Love Tester i Kousenjuu. Iako su proizveli nekoliko uspješnih proizvoda, nisu uspjeli ići u korak s već uspješnim kompanijama kao što su Bandai i Tomy.

 1974–1978: Rana elektronička era 

 1979–2003: Uspjeh s videoigrama 

 2004–2011: Nintendo DS i Wii 

 2011–2015: Nintendo 3DS i Wii U 

 2015–danas: Mobilne igre i Nintendo Switch 

 Proizvodi 

 Kućne konzole 

 Color TV Game 

Objavljena 1977, najprodavanija je konzola prve generacije u Japanu (prodano oko 3 miliona jedinica).

 Nintendo Entertainment System 

200px|mini|NES
Nintendo Entertainment System (skraćeno NES) jest 8-bitna konzola, objavljena u Sjevernoj Americi 1985. i Evropi od 1986. do 1987. Prvo je objavljena u Japanu kao  Family Computer ili Famicom 1983. Najprodavanija je konzola svog vremena i uspjela je obnoviti američku industriju videoigara nakon pada videoigara 1983. NES je bio prodavan s igrom Super Mario Bros., jednom od najprodavanijih videoigara svih vremena.

 Super Nintendo Entertainment System 

mini|200px|SNES
Super Nintendo Entertainment System (skraćeno Super NES ili SNES) jest 16-bitna konzola, objavljena u Sjevernoj Americi 1991. i u Evropi 1992. Prvobitno je objavljena kao Super Famicom u Japanu. Ova konzola predstavila je napredniju grafiku i zvučnu mogućnost u uporedbi s ostalim kozolama u to vrijeme. Uskoro je razvoj naprednijih čipova koji su bili integrirani u svaku strujnu ploču kasete uspio povećati SNES-ovu prednost. Iako je prije 3D grafika rijetko korištena u kućnim konzolama, SNES-ovi napredniji čipovi uspjeli su omogućiti novi kalibar igara koje su sadržale lažnu 3D grafiku. SNES je najprodavanija konzola 16-bitne ere iako je imala kasan početak i jaku konkurenciju od Segine Mega Drive/Genesis konzole.

 Nintendo 64 

mini|200px|N64
Nintendo 64 (skraćeno N64) jest konzola objavljena 1996. i imala je mogućnost prikaza 3D grafike i ugrađeni multiplayer do 4 igrača. Kontroler je imao analogni stik i kasnije Rumble Pak. Obje su bile funkcije prvi put predstavljene na N64 i kasnije postale standard u kućnim konzolama. Najavljen 1995, prije objave konzole 1996, 64DD nastavak ("DD" tj. "Disk Drive") bio je dizajniran da omogući razvoj novog žanra videoigara preko 64MB magnetnih diskova, video uređivanja i internetske konektivnosti. Konačno objavljen samo u Japanu 1999, nastavak 64DD bio je komercijalni neuspjeh s samo devet objavljenih videoigara.

 GameCube 

mini|200px|GameCube
GameCube (zvanično Nintendo GameCube, skraćeno NGC u Japanu i GCN u Sjevernoj Americi) jest objavljen 2001. u Japanu i Sjevernoj Americi, i 2002. širom svijeta. Konzola šeste genracije nasljednik je N64-a i protivnik Sonyjevom PlayStationu 2, Microsoftovom Xboxu i Seginom Dreamcastu. GameCube je prva Nintendova konzola koja koristi optičke diskove. Diskovi su slični formatu miniDVD, ali sistem nije bio dizajniran da čita standardne DVD ili audio CD-ove. Nintendo je uveo razne opcije spajanja za GameCube. GameCube podržava spajanje sa Game Boy Advance.

 Wii 

mini|200px|Wii
mini|200x200piksel|Wii U
Wii je objavljen širom svijeta tokom prazničke sezone 2006. Sistem koristi kontroler koji može biti korišten kao ručni pokazivač i koji detektuje pokrete u tri dimenzije. Jedna odlika ovog sistema je "Virtual Console", na kojem se mogu emulirati igre s prošlih sistema. Od početka prodaje Wii je dobio nekoliko perifernih uređaja kao što su Wii Balance Board i Motion Plus. Wii Family Edition varijanta je slična orginalnom modelu, ali je dizajnirana da stoji u horizontalnom položaju i nema kompatibilnost s GameCubeom. Wii Mini je manji redizajniran Wii koji nema kompatibilnost s GameCubeom, online konektivnost, ulaz za SD karticu i Wi-Fi podršku, i ima samo jedan USB port u uporedbi s druge dvije verzije koje imaju dva.

 Wii U 

Wii U, nasljednik Wii-a, objavljen je širom svijeta tokom prazničke sezone 2012. Wii U je bila prva Nintendova konzola koja podržava HD grafiku. Glavni kontroler je Wii U GamePad koji ima ugrađen touchscreen. Sistem podržava većinu Wii kontrolera i dodataka, i više klasičnog oblika Wii U Pro Controller. Konzola ima više online servisa kao što su Nintendo eShop i Miiverse.

 Nintendo Switch 

Nintendo je 17. marta 2015. najavio novu "posvećenu platformu za igre s potpuno novim konceptom" pod kodnim imenom "NX" koji će biti dalje otkriven 2016. Reggie Fils-Aimé, predsjednik Nintendo Amerike, objasnio je da je NX "naša nova kućna kozola" u junu 2015. Na sastanku investitora 27. aprila 2016, Nintendo je najavio distribuciju NX-a širom svijeta u martu 2017. Nintendo je 19. oktobra 2016. najavio trailer za sljedeći dan. Sljedećeg dana Nintendo je objavio trailer za Nintendo Switch.

 Prenosive konzole 

 Game & Watch 

mini|200x200piksel|Game & Watch
Game & Watch je serija Nintendovih prenosivih konzola distribuirana od 1980. do 1991. Svaki Game & Watch imao je jednu igru koja se igra na LCD-u, sat, alarm ili oboje. Bio je jedan od najranijih Nintendovih proizvoda koji je privukao veliki uspjeh.

 Game Boy 

 Nintendo DS 

 Nintendo 3DS 

 Reference 

 Vanjski linkovi 

 Službeni sajt

*
Kategorija:Igraće konzole
Kategorija:Japanske kompanije